Diari Oficial de la Generalitat Valenciana


Sumari del DOGV 3539, del 15-07-1999 (1999/6182)

RESOLUCIÓ de 23 de juny de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni general de col·laboració en matèria de salut pública entre la Conselleria de Sanitat de la Comunitat Autònoma Valenciana i la Societat Valenciana de Pediatria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3539

Data del DOGV
:   15-07-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/6182


Data del document
:   23-06-1999

Organisme emissor
:   Conselleria de Presidència

Tipus de document
:   Resolució

Descriptors 

:   * pediatria
    * associació
    * cooperació administrativa
    * salut pública

RESOLUCIÓ de 23 de juny de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni general de col·laboració en matèria de salut pública entre la Conselleria de Sanitat de la Comunitat Autònoma Valenciana i la Societat Valenciana de Pediatria. [1999/X6182]
  
Subscrit, després de la tramitació prèvia reglamentària, entre la Conselleria de Sanitat de la Comunitat Autònoma Valenciana i la Societat Valenciana de Pediatria, el 29 d'abril de 1999, un Conveni General de col·laboració en matèria de salut pública, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0875/1999, i que figura com a annex d'aquesta resolució.
  
València, 23 de juny de 1999.- La subsecretària del Secretariat del Govern i Relacions amb les Corts: Catalina Escuín Palop
  
Conveni general de col·laboració en matèria de salut pública entre la Conselleria de Sanitat de la Generalitat Valenciana i la Societat Valenciana de Pediatria.
  
València, 29 d'abril de 1999.
  
Reunits:
  
D'una banda, el senyor Joaquín Farnós Gauchía, conseller de Sanitat de la Generalitat Valenciana, segons que disposen els article 35 i 21 de la Llei de la Generalitat Valenciana 5/1983, de 30 de desembre, de Govern Valencià.
  
I de l'altra banda, el senyor Carlos Paredes Cencillo, president de la Societat Valenciana de Pediatria, domiciliada a València, a l'avinguda de la Plata, núm. 20, inscrita en el Registre Provincial d'Associacions amb el número 117, en data 30 d'abril de 1966, i en representació de l'associació segons que disposa l'article 27 dels estatuts.
  
En la respectiva representació esmentada i reconeixent-se mútuament capacitat jurídica suficient per subscriure el present document,
  
Manifesten
  
Primer
  
Ambdues institucions tenen com a finalitat comuna la promoció de la salut i la prevenció i el control de les malalties en la població infantil i adolescent de la Comunitat Valenciana.
  
Segon
  
En l'àmbit de la salut pública de la Comunitat Valenciana ja hi ha una forta tradició de col·laboració amb els professionals de la pediatria: el Programa de Supervisió de la Salut Infantil, la Cartilla de salut infantil, el Programa de vacunacions, el Programa de Prevenció de Minusvalideses Psíquiques, VIH/SIDA pediàtrica, epidemiologia, protocols terapèutics (asma), meningitis.
  
Tercer
  
La informació generada per les activitats de la salut pública i molt especialment de la informació epidemiològica constitueix una matèria de gran interés per a l'exercici de la pediatria. El coneixement i la valoració de la situació epidemiològica suposa una valuosa eina per a la millora en el maneig dels pacients.
  
Quart
  
Ambdues institucions tenen la voluntat expressa d'intensificar la cooperació, materialitzant-se això en una participació real de la Societat Valenciana de Pediatria en les activitats de promoció i protecció de la salut infantil de la Comunitat Valenciana.
  
Per tot això, i fent ús de les atribucions que pels seus càrrecs tenen conferides, acorden subscriure el present conveni general de col·laboració d'acord amb les clàusules següents.
  
Clàusules
  
Primera
  
El present document té el caràcter de conveni general de col·laboració (conveni marc), mentre és la finalitat del mateix la de sumar les capacitats d'ambdues institucions per millorar la salut de la població infantil i adolescent de la Comunitat Valenciana.
  
Segona
  
La Conselleria de Sanitat de la Generalitat Valenciana incorporarà un representant de la Societat Valenciana de Pediatria en tots els comités d'experts o comissions regionals que estiguen ja en funcionament o que es puguen crear en el futur, relacionats amb la salut infantil i de l'adolescent, que siguen gestionats des de la salut pública.
  
Tercera
  
La Conselleria de Sanitat de la Generalitat Valenciana facilitarà a la Societat Valenciana de Pediatria la informació epidemiològica o de salut pública disponible d'interés en la salut de la població infantil, amb la protecció de la confidencialitat de les dades d'acord amb el que disposa el títol II de la Llei Orgànica 5/1992, de 29 d'octubre, de regulació del tractament automatitzat de dades de caràcter personal, així com l'article 10 de la Llei 14/1986, de 25 d'abril, General de Sanitat.
  
Quarta
  
La Societat Valenciana de Pediatria impulsarà entre els associats la pràctica de la notificació de les malalties obligatòries, recollides en la normativa, així com la col·laboració en els treballs de vigilància epidemiològica a la Comunitat Valenciana.
  
Cinquena
  
La Societat Valenciana de Pediatria es compromet a cobrir les demandes d'assessoria tecnicocientífica que, en relació a la salut pública, li siguen plantejades des de la Conselleria de Sanitat.
  
Sisena
  
Ambdues institucions es comprometen a prestar-se mútua col·laboració per al desplegament de programes de promoció de la salut i/o prevenció i control de malalties, plans de formació i reunions científiques, en el marc de la salut pública.
  
Setena
  
Quan el desenvolupament del present conveni es deriven accions que directament o indirectament puguen involucrar les xarxes assistencials dependents de la direcció territorial de la Conselleria de Sanitat, a fi de garantir la bona coordinació, consultarà i/o proposarà a aquesta la participació en les accions esmentades.
  
Vuitena
  
A l'empara del present conveni general de col·laboració, (Conveni marc), podran ser desenvolupats els acords específics que siguen necessaris. Haurà de figurar en els acords específics esmentats l'antecedent del conveni marc present.
  
Novena
  
Per al desplegament del present conveni marc es crea un comissió de seguiment, la composició de la qual serà la següent:
  
- Tres representants de la Societat Valenciana de Pediatria: el president i dos més com a vocals.
  
- Tres representants de la Direcció General de Salut Pública de la Conselleria de Sanitat: el director general i dos més com a vocals.
  
Deu
  
El present conveni general de col·laboració (conveni marc) entrarà en vigor als efectes establits, en el dia de la signatura, i la seua durada serà fins el 31.12.99, podent ampliar-se per períodes successius d'un any, per acord mutu de les parts, abans de l'acabament d'aquell.
  
I, perquè conste, es firma el present conveni general de col·laboració (conveni marc), en quàdruple exemplar, al lloc i en la data dalt esmentats.
  
El conseller de Sanitat,
  
Joaquín Farnós Gauchía
  
El president de la Societat Valenciana de Pediatria,
  
Carlos Paredes Cencillo